Emu Bay Shale

Emu Bay Shale () Australiaren hegoaldean kokaturik dagoen aztarnategi bat da. Kanbriarreko leherketako fosil ugari aurkitzen dira bertan, trilobiteak batez ere.

 Deskribapena 
Emu Bay badiako ekialdean kokaturik dago aztarnategia. White Point konglomeratutik 8 kilometrotara dagoen Big Gully herrian aurkitu dira fosilak. 50 espezietik gora deskribatu dira, trilobitoak gehienbat baina baita beste artropodo batzuk eta gorputz biguneko hainbat animaliren fosilak ere (poliketoak, belakiak, brakiopodoak, hiolitoak, lobopodioak...).

Kanbriar garaiko estratuak agertzen dira bertan, duela 530 eta 510 milioi urte artekoak. Kanadako Burgess Shale eta Txinako Chengjang biotarekin antzekotasun handiak dituze beraz. Apatito eta kareharrietan animalien ehun bigunak bikain mineralizatu dira eta detaile handiko fosilak atera dira.

 Fauna 
230px|thumb|Emuella polymera trilobitea.
Hona hemen Emu Bay Shalen aurkituriko hainbat fosilen zerrenda:
 Trilobitoak:
 Balcoracania
 Emucaris
 Emuella
 Estaingia
 Holyoakia
 Kangacaris
 Megapharanaspis
 Redlichia
 Gainerako artropodoak:
 Anomalocaris
 Isoxys
 Oestokerkus
 Tuzoia
 Wisangocaris
 Bestelako animaliak:
 Chancelloria
 Myoscolex
 Palaeoscolex
 Vetustovermis
 Wronascolex

 Anomalocarisaren begia 
280px|thumb|Anomalocarisaren begi konposatuak.
2011 urtean begi konposatu handien zazpi fosil aurkitu ziren, tartean bikain kontserbaturiko Anomalocarisen begia. Trilobiteena baino 30 aldiz ikusmen zorrotzagoa zuela ikusi da. 16.000 lente kontatu zaizkio, burruntziak baino ez ditu lente gehiago (28.000). Honek artropodoetatik oso gertu kokatzen du, aurrez ere uste zen bezala. Begi konposatuen garapena hanka artikulatuena baino lehenago gertatu zela ere erakusten du aurkikuntza honek.

 Iruditegia 

 Erreferentziak 

 Kanpo estekak 
 The Palaeontology of the Lower Cambrian Emu Bay Shale

Kategoria:Australiako aztarnategi arkeologikoak
Kategoria:Kanbriarra